JY LEES NOU Schané nou ’n rooikop: Dit het áls begin met ’n foto
Dis die perfekte skakering vir winter.
Alberton se go-getter en Mej. SA se logistieke bestuurder, Schané Venter, is verlede jaar as SARIE se 11de Voorbladgesigwenner aangewys. Wie kan haar treffende voorblad vergeet? Met haar balayage-haarvoorkoms wat lyk asof haar hare in goud gedoop is, het sy beslis die kollig gesteel.
Schané het nou die goue aksente gegroet en rooi met ope arms verwelkom. En hoe het sy op die gewaagde kleur besluit? “Dit het alles begin met ’n foto wat ek op my verjaardag op sosiale media gedeel het. Toe bel Werner my en vra of ek ooit oorweeg het om my hare rooi te maak, want daardie foto het my hare so rooierige skynsel gegooi. En ek sê toe wel, nee, maar ek is so game vir change.”
FOTO Instagram / Schané Venter
Schané se haarstilis, Jako van Niekerk, het dié groot verandering in twee fases gedoen. Hy het eerstens haar hare roesbruin gekleur sodat sy kon seker maak of sy wel van die warmer skakering hou en daaraan gewoond kon raak.
“En toe besluit ons om all out te gaan. Dit is winter en rooi is so ’n warm kleur. Jako besluit toe om die kleur meer intens te maak, want hoe ryker die rooi/koper, hoe meer staan my groen oë uit. Die kleur komplementeer ook my olyfkleur vel, verbasend laat dit die donker kringe om my oë ligter lyk en dit bring my sproete uit.”
Gelukkige Vadersdag dad ♥? . . Ek is SO LIEF vir pa ? . . #FathersDay
A post shared by s c h a n e´ ?? (@schaneventer) on Jun 21, 2020 at 3:01am PDT
Kyk net hoe mooi lyk dié bekendes ook met rooi hare:
FOTO Instagram / Amalia Uys
FOTO Instagram / Anel Alexander
FOTO Instagram / Daniëlla van Heerden
FOTO Instagram / Corné Crous
FOTO Instagram / Bertha le Roux-Wahl
Meer oor: rooi| rooikoppe| hare| schané venter
Haarkleur wat uitgroei? 4 maniere om dít te verbloem